Էնրիկե Սանչես Ֆլորես

**Էնրիկե (Կիկե) Սանչես Ֆլորես** (, ), իսպանացի ֆուտբոլային մարզիչ, որը նախկինում հանդես է եկել որպես ֆուտբոլիստ աջ պաշտպանի դիրքում։

## Կենսագրություն
Էնրիկե Սանչես Ֆլորեսը ծնվել է Մադրիդում իսպանացի ֆուտբոլիստ Իսիդրո Սանչեսի ընտանիքում, որը 1960-ականներին հանդես է եկել «Ռեալ Բետիսում» և Մադրիդի «Ռեալում»։

### Կարիերա
Կիկե Ֆլորեսը «Գալակտիկո Պեգասո» ակումբի սան է։ Նա կարիերան սկսել է «Վալենսիայում» 1984 թվականին։ Ֆլորեսի ակումբում գտնվելու երկրորդ մրցաշրջանում «Վալենսիան» Իսպանիայի առաջնության Պրիմերայից մեկնել է Սեգունդա։ Միայն 1987 թվականին ակումբն առաջին տեղից դուրս եկավ Իսպանիայի բարձրագույն դիվիզիոն և Ֆլորեսի գտնվելու ժամանակ այլևս դուրս չեկավ այնտեղ։ Սակայն Ֆլորեսը մեծ հաջողությունների չհասավ. այդ ժամանակահատվածում «Վալենսիայի» ամենաբարձր ձեռքբերումը 7-րդն էր։ 1994 թվականին Ֆլորեսը տեղափոխվեց «Ռեալ Մադրիդ», որտեղ անցկացրեց երկու մրցաշրջան և նվաճեց Իսպանիայի առաջնությունը։ Ֆլորեսը կարիերան ավարտել է «Սարագոսա» ակումբում 1997 թվականին։

Իսպանիայի հավաքականի կազմում Ֆլորեսը խաղացել է 1987-1991 թվականներին։ Նա ազգային թիմի կազմում անցկացրել է 15 խաղ։ Ազգային հավաքականի մարզաշապիկով նրա նորամուտը տեղի է ունեցել 1987 թվականի սեպտեմբերի 23-ին՝ Լյուքսեմբուրգի հետ ընկերական խաղում, Խիխոնում։ Ֆլորեսը մասնակցել է 1990 թվականի աշխարհի առաջնությանը, սակայն խաղադաշտ դուրս չի եկել։

Ֆլորեսը մարզչական կարիերան սկսել է «Ռեալ Մադրիդի» երիտասարդական կազմում, որտեղ ժամանակին աշխատել է Ռաֆայել Բենիտեսը։ Երկու հաջող մրցաշրջաններից հետո Ֆլորեսը գլխավորեց «Խետաֆեն», որի հետ զբաղեցրեց 13-րդ հորիզոնականը՝ կատարելով *Պրիմերայում* տեղը պահպանելու խնդիրը։ Դրանից հետո նա գլխավորել է «Վալենսիան», որտեղ աշխատել է նաև Բենիտեսը։ Նոր ակումբի հետ առաջին մրցաշրջանում Ֆլորեսը զբաղեցրել է 3-րդ հորիզոնականը։ Իսկ հաջորդ մրցաշրջանում նա հասավ Չեմպիոնների լիգայի 1/4 եզրափակիչ, որտեղ նրա ակումբը պարտվեց «Չելսիին», ինչպես նաև զբաղեցրեց 4-րդ տեղը առաջնությունում։ 2007 թվականի հոկտեմբերի 29-ին, մի շարք անհաջող խաղերից հետո, «Վալենսիայի» տնօրենների խորհուրդը որոշում կայացրեց հեռացնել Ֆլորեսին անբավարար արդյունքների համար։

2008 թվականի մայիսի 24-ին Ֆլորեսը նշանակվել է պորտուգալական «Բենֆիկայի» մարզիչ, պայմանագիր կնքելով մինչև 2010 թվականը։ Ֆլորեսը մեկ տարի աշխատել է «Բենֆիկայում» և փոխադարձ համաձայնությամբ հեռացվել է 2009 թվականի հունիսի 8-ին, այն բանից հետո, երբ ակումբը զբաղեցրել է 3-րդ տեղը երկրի առաջնությունում։ Հիշեցնենք, որ Ֆլորեսը ցանկանում էր «Բենֆիկայում» անցկացնել պայմանագրի ամբողջ ժամկետը։

2009 թվականի հոկտեմբերի 23-ին Ֆլորեսը գլխավորեց «Ատլետիկո Մադրիդ»՝ փոխարինելով հեռացված Աբել Ռեսինոյին։ Ֆլորեսը պայմանագիր է կնքել մինչև 2010 թվականի հունիսի 30-ը։ 7 ամիս ակումբում աշխատելուց հետո Ֆլորեսը մադրիդցիներին հաղթանակ տարավ Եվրոպա լիգայում։ 2010 թվականի մայիսի 26-ին Ֆլորեսը 1 տարով երկարաձգեց պայմանագիրը «Ատլետիկոյի» հետ։ 2010/11 մրցաշրջանի ավարտից հետո Կիկեն հեռացավ «Ատլետիկոյից»; ավելի ուշ նա ասել է. «Ես բավականաչափ փորձ ունեմ, որպեսզի հասկանամ, որ «Ատլետիկոյում» հետագա աշխատանքն ինձ համար անհնար է»։

2011 թվականի նոյեմբերի 8-ին Սանչես Ֆլորեսը գլխավորել Է «Ալ Ահլի» ակումբը (Դուբայ)։

2015 թվականի հունիսի 5-ին Կիկե Ֆլորեսը գլխավորել է անգլիական «Ուոթֆորդը»։ Պայմանագիրը կողմերը կնքել են մեկ տարով, սակայն մրցաշրջանի ավարտին որոշել են չերկարաձգել համագործակցությունը։

2016 թվականի ամռանը հայտնի դարձավ, որ Ֆլորեսի հաջորդ ակումբը կլինի «Էսպանյոլը»։ 2018 թվականի ապրիլի 20-ին հեռացվել է «Էսպանյոլից»։

2021 թվականի հոկտեմբերի 6-ին Ֆլորեսը կրկին գլխավորեց «Խետաֆեն», որը վերջին տեղում էր Պրիմերայում։ Մրցաշրջանի արդյունքներով «Խետաֆեին» հաջողվել է պահպանել տեղը Իսպանիայի բարձրագույն դիվիզիոնում՝ առաջնության մրցաշարային աղյուսակում զբաղեցնելով 15-րդ հորիզոնականը։

## Ձեռքբերումներ
### Որպես խաղացող

; Վալենսիա

* Սեգունդայի հաղթող՝ 1986/87

; Ռեալ Մադրիդ

* Իսպանիայի չեմպիոն՝ 1994/95

### Որպես մարզիչ
; Բենֆիկա

* Պորտուգալիայի լիգայի գավաթակիր՝ 2008/09

; Ատլետիկո

* ՈՒԵՖԱ Եվրոպայի լիգայի հաղթող՝ 2009/10
* ՈՒԵՖԱ-ի սուպերգավաթակիր՝ 2010
* Իսպանիայի Գավաթի եզրափակչի մասնակից՝ 2009/10

; Ալ Ահլի

* ԱՄԷ նախագահի գավաթակիր՝ 2012/13
* ԱՄԷ լիգայի գավաթակիր՝ 2012

### Անձնական
* Անգլիայի Պրեմիեր լիգայի ամսվա մարզիչ՝ դեկտեմբեր 2015

## Ծանոթագրություններ

## Արտաքին հղումներ
* 
* Профиль на sportec.es
 
Կատեգորիա:Վալենսիայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Լա Լիգայի ֆուտբոլիստներ